cyanic-selkie/wikianc huggingface dataset:
উত্তম কুমার
মৃত্যুর পরবর্তী মুক্তিপ্রাপ্ত ছবি
তাঁর মৃত্যুর পর বেশ কিছু ছবি বাকিছিলো যেগুলি কখনো ডাবিং বা বডিডাবল ব‍্যবহার করে শেষ করা হয়। এছাড়াও কিছু সম্পূর্ণ ছবি যেগুলো শুধু মুক্তি হওয়া সেগুলো সব এক এক করে মুক্তি পেতে থাকে। মৃত্যুর পরে প্রথম যে ছবিটি মুক্তি পায় সেটি হল রাজা সাহেব। কিন্তু সেই ছবিতে তিনি নেগেটিভ রোল করেছিলেন তাই সদ‍্য শোকার্ত দর্শক সে ছবি গ্রহন করেনি। তাই ছবিটি ব‍্যর্থ হয়। তবে সবচেয়ে বেশি উন্মাদনা ছিলো ওগো বধু সুন্দরী নিয়ে। যে ছবি করতে করতেই তাঁর দেহাবসান ঘটি। এই ছবিটি ১৯৮১ সালের ফেব্রুয়ারিতে অর্থাৎ তাঁর মৃত্যুর প্রায় সাত মাস পরে মুক্তি পেয়েছিল। কিন্তু এই ছবিটি নিয়ে দর্শকদের উন্মাদনা ছিলো সবচেয়ে বেশি। তাই ছবিটি মুক্তি পাওয়ার সাথে সাথেই বিশাল সাফল্য পায়। দর্শকরা তাদের প্রিয় মহানায়ককে দেখতে হল ভরিয়ে দেয়। এছাড়াও মুক্তি পেয়েছিল সুর্য সাক্ষী, প্লট নাম্বার ফাইভ, কলঙ্কিনী কঙ্কাবতী, প্রতিশোধ ও দেশপ্রেমী প্রভৃতি। এদের মধ্যে বেশিরভাগ ছবিই বক্স অফিসে সাফল্য পেয়েছিল।
হিন্দি ছবিতে
হিন্দি চলচ্চিত্র থেকে পরে বেশকিছু বড়ো অফারও পান উত্তম কুমার। ১৯৬২ সালে তাঁর জ্যেষ্ঠভ্রাতাসম বন্ধু হেমন্ত মুখোপাধ্যায় তাঁর প্রযোজনায় নির্মিত বিশ সাল বাদ ছবিতে তাঁকে মুখ‍্য ভূমিকায় অফার দেন। কিন্তু কোনো এক কারণে সে ছবি করেননি। ফলে তাঁদের দুজনের সম্পর্কে কিছুটা ছেদ পরে। এরপর ১৯৬৪ সালে রাজ কাপুর আবার তাঁকে একটি বিখ্যাত ছবি সঙ্গম সিনেমায় অফার দেন কিন্তু কিছু লোকের কথায় সে ছবিও ছেড়ে দেন। পরে নিজের ভুল বুঝতে পারেন সঙ্গম বড়ো হিট করায়। ১৯৬০ এর দশকেই বিখ্যাত অভিনেত্রী আশা পারেখের সঙ্গে কাজ করেন ঝংকার নামে একটি ছবিতে। কিন্তু সে ছবি কখনো মুক্তি পায়নি। ১৯৬৭ সালে নিজের প্রযোজনায় নির্মাণ করেন একটি হিন্দি ছবি যাঁর নাম ছোটিসি মুলাকাত। এটি ছিলো তাঁর জনপ্রিয় সিনেমা অগ্নিপরীক্ষার হিন্দি রিমেক। যেখানে তাঁর সাথে কাজ করেন বিখ্যাত অভিনেত্রী বৈজয়ন্তীমালা। উত্তম ও বৈজয়ন্তীমালা দুজনেরই দারুণ আশা ছিলো ছবিটি নিয়ে। কিন্তু দুর্ভাগ্য সে ছবি বক্স অফিসে চূড়ান্ত ব‍্যর্থ হয়ে। ফলে প্রবল আর্থিক ক্ষতির মধ‍্যে পড়েন তিনি। সবসময় অতিরিক্ত পরিশ্রম করতেন তিনি যার কুফলও পড়ে এবং ১৯৬৭ সালের শুরুতে সত‍্যজিৎ রায়ের চিড়িয়াখানা ছবির শুটিংয়ে তার প্রথম হার্ট অ‍্যাটাক হয়। ছোটি সি মুলাকাত ব‍্যর্থ হলেও সত্তরের দশকে বেশকিছু অফার আসে যার মধ‍্যে হৃষিকেশ মুখার্জীর পরিচালনায় আনন্দ সংবাদ যেখানে তিনি এবং রাজ কাপুর মুখ‍্য ভুমিকায় ছিলেন। কিন্তু দুজনের বচসায় সে ছবি হয়নি পরে সেটাকে আনন্দ ছবি হিসেবে তৈরি করা হয় যেখানে রাজেশ খান্না ও অমিতাভ বচ্চন অভিনয় করেন। এছাড়াও বাসু চ‍্যাটার্জি পরিচালিত গৃহ প্রবেশ ছবিতেও অভিনয় করার কথা হয় কিন্তু শেষ পর্যন্ত তার জায়গায় আসেন সঞ্জীব কুমার। কিন্তু পরে উত্তম কুমার বেশ কয়েকটি হিন্দি চলচ্চিত্রেও অভিনয় করেছিলেন। ১৯৭৪ বলিউডের বিখ্যাত বাঙালি পরিচালক শক্তি সামন্ত একটি ছবির অফার আনেন নাম অমানুষ। অমানুষ হলো উত্তম কুমারের একমাত্র সফল হিন্দি ছবি। ছবিটি ছিলো দ্বিভাষিক। বাংলা ভার্সন মুক্তি পায় ১৯৭৪ সালে পুজোয়। বিশাল বাজেটের এবং ইষ্টম‍্যান কালারের এই বাংলা ভার্সনটি বক্স অফিসে ইতিহাস তৈরী করে এবং এই ছবিটিই তাঁর কেরিয়ারের সবচেয়ে সফল ছবি হয়ে যায় এবং গোল্ডেন জুবিলিও হয়। হিন্দি ভার্সন মুক্তি পায় ১৯৭৫ সালের মার্চে এবং এটিও রজত জয়ন্তী সপ্তাহ চলে। এরপরে তিনি কাজ করেন আনন্দ আশ্রম, কিতাব, দুরিঁয়া, প্লট নাম্বার ফাইভের মতো হিন্দি চলচ্চিত্রে। ছবিগুলি বক্স অফিসে তেমন সাফল্য না পেলেও উত্তম কুমারের অভিনয় তুমুল প্রশংসিত হয়েছিল।
জাত শিল্পীর পরিচয় ও সাফল্যের রেকর্ড
তাঁর অভিনীত রোমান্টিক ছবি বা বাণিজ্যিক ছবিগুলিই বেশি সফল ও জনপ্রিয় হয়েছে। তবে উত্তম কুমার নিজেকে বরাবরই জাত-অভিনেতা হিসেবে প্রমাণ করে এসেছেন। ১৯৫৪ সালের একটি হিট ছবি ছিলো অন্নপূর্ণার মন্দির। এটি তাঁর অভিনীত প্রথম ছবি যেটি জাতীয় পুরস্কার পায়। বিভিন্ন ছবিতে ভিন্ন চরিত্রে অভিনয় করার তাঁর এক বিরল প্রতিভা ছিলো। যেমন তাসের ঘর, ঝিন্দের বন্দী ও ভ্রান্তিবিলাস ছবিতে দ্বৈত ভূমিকায় অভিনয় করেন। অবাক পৃথিবী, দেয়া নেয়া বা ছদ্মবেশী তে কমেডি চরিত্রে অভিনয় করেন। খোকাবাবুর প্রত‍্যাবর্তনে ভৃত্যের চরিত্রে অভিনয় করেন। চৌরঙ্গী ছবিতে হোটেল কর্মী ভূমিকায় কাজ করেন, উকিল/মুন্সেফ/জজের ভূমিকায় অভিনয় করেন বিচারক ও জীবন জিজ্ঞাসা ছবিতে, থানা থেকে আসছি ও চিড়িয়াখানায় পুলিস অফিসার/গোয়েন্দার চরিত্রে অভিনয় করেন। শেষ অঙ্ক ছবিতে হত‍্যাকারীর ভূমিকায়, স্ত্রী ছবিতে লম্পট মাতাল জমিদারের চরিত্রে কাজ করেন, বাঘ বন্দি খেলায় দুর্ধর্ষ খলনায়কের ভূমিকায় অভিনয় করেন। হ্রদ ছবিতে স্মৃতিভ্রষ্ট যুবকের চরিত্রে, এ্যান্টনি ফিরিঙ্গি ছবিতে পোর্তুগিজ সাহেব কবির স্বভাবসুলভ ভাব প্রভৃতি চরিত্রগুলো অভিনয়ের মধ্য দিয়ে তিনি দেখিয়ে দিয়েছেন। কারণ এই সমস্ত ছবিতে উত্তম কুমার তার পরিচিত ইমেজ থেকে সরে আসার চেষ্টা করেছিলেন এবং সফলও হয়েছিলেন। এতে তিনি সফলও হয়েছিলেন। উত্তমের সেই ভুবন ভোলানো হাসি, প্রেমিকসুলভ আচার-আচরণ বা ব্যবহারের বাইরেও যে থাকতে পারে অভিনয় এবং অভিনয়ের নানা ধরন, মূলত সেটাই তিনি দেখিয়ে দিয়েছিলেন। ১৯৬৭ সালে এ্যান্টনি ফিরিঙ্গি ও চিড়িয়াখানা ছবির জন্য জাতীয় পুরস্কার পেয়েছিলেন (তখন এই পুরস্কারের নাম ছিল 'ভরত')। অবশ্য এর আগে ১৯৫৭ সালে অজয় কর পরিচালিত হারানো সুর ছবিতে অভিনয় করে প্রশংসিত হয়েছিলেন সমগ্র ভারতজুড়ে। সেই বছর হারানো সুর পেয়েছিল রাষ্ট্রপতির সার্টিফিকেট অফ মেরিট। ইংরেজি উপন্যাস 'রানডম হারভেস্ট' অবলম্বনে ছবিটি নির্মাণ করা হয়। প্রযোজক ছিলেন উত্তম কুমার নিজেই
উত্তম কুমার বাংলা সিনেমার ইতিহাসে সবচেয়ে সফল অভিনেতা। তিনি থাকাকালীন প্রায় একচ্ছত্র ভাবে বাংলা ইন্ডাস্ট্রি শাসন করে গেছেন। তাঁর অভিনীত ছবি গুলো সবচেয়ে বেশিবার বছরের সবচেয়ে আয়কারী বাংলা সিনেমার তালিকায় স্থান পেয়েছে। ষাটের দশকে একবার টানা পনেরোটা হিট দেওয়ার রেকর্ডও আছে যা আজও কেউ ভাঙতে পারেনি। এছাড়া পুজোয় তাঁর মুক্তিপ্রাপ্ত ছবি ও হিটের সংখ‍্যাও কেউ ভাঙতে পারেনি। উত্তম কুমার অভিনীত, মুক্তিপ্রাপ্ত মোট ছবির সংখ্যা ২০২টি যার মধ‍্যে ৩৯টি ব্লকবাষ্টার, ৫৭টি সুপারহিট, ৫৭টি হিট ও ৪৯টি অসফল ছবি আছে। অর্থাৎ তার সাফল্যের হার ৭৬ শতাংশেরও বেশি। ষাটের দশক থেকে তাঁর সঙ্গে আরেক কিংবদন্তি অভিনেতা সৌমিত্র চ‍্যাটার্জির এক প্রতিযোগিতা শুরু হয়। বুদ্ধিজীবীরা ও কিছু বাঙালি বিভক্ত হয়ে যায় একদল উত্তম ভক্ত ও আরেক দল সৌমিত্র ভক্ত হিসেবে। তবে উত্তম কুমারের ভক্ত সংখ্যা অনেক বেশি ছিলো সৌমিত্রর তুলনায়। তবে বিভিন্ন সাক্ষাৎকারে সৌমিত্র বলেছিলেন পেশায় একটা সুস্থ প্রতিযোগিতা থাকলেও উত্তমের সঙ্গে তাঁর সম্পর্ক ছিলো একেবারে দাদা ভাইয়ের মতো।
অন্যান্য ভূমিকায় উত্তম
উত্তম কুমার শুধু অভিনেতা হিসেবেই থেমে থাকেননি। তিনি আরও বিভিন্ন ভুমিকায় কাজ করেছেন। তিনি খুব ভালো গান জানতেন। ছোটবেলা থেকে নিদানবন্ধু ব‍্যানার্জির কাছে গান শিখতেন। ১৯৫৬ সালে তাঁর নিজের অভিনীত ছবি নবজন্মতে তিনি নিজের লিপে নিজের গলায় গান গেয়েছিলেন সে ছবির সুরকার ছিলেন বিখ্যাত নচিকেতা ঘোষ। সে ছবিতে ছটি গানই তিনি নিজে গেয়েছিলেন। নিজে গান জানার জন‍্য তিনি গানে খুব সুন্দর লিপ দিতে পারতেন। ছবির গান রেকর্ডিংয়ের সময় শিল্পীর পাশে বসে তার অনুভূতি উপলব্ধি করার চেষ্টা করতেন এছাড়াও তাঁর একটি টেপ রেকর্ডার ছিলো যেখানে গায়কদের গাওয়া গান গুলো তিনি বারবার শুনতেন এর ফলে গানের সাথে পর্দায় ঠোঁট মেলানো তার পক্ষে খুবই সহজ হতো। ১৯৫০ সালে মর্যাদা ছবিতে তিনি প্রথম কোনো গানে লিপ দেন। ১৯৫১ সালে তাঁর লিপে প্রথম গান করেন হেমন্ত মুখার্জি। ভারতের বিভিন্ন বিখ্যাত গায়ক তাঁর লিপে গান গেয়েছেন এবং প্রত‍্যেক গায়কের সাথে তার দারুন মেলবন্ধন হয়। তাঁর লিপে গেয়েছেন হেমন্ত কুমার (যার সাথে তাঁর জুটি সবচেয়ে কালজয়ী), মান্না দে (জুটিতে সবচেয়ে বেশি সংখ্যক গান), শ‍্যামল মিত্র, কিশোর কুমার, মহঃ রফি, ভুপিন্দর সিং ও আরও অনেকে। গায়কের পাশাপাশি সুরকার হিসেবেও নিজের ছাপ রেখেছেন। ১৯৬৬ সালে কাল তুমি আলেয়া ছবিতে নিজে সুর দেন। তাঁর সুরে গান গেয়েছেন কিংবদন্তি আশা ভোঁসলে ও হেমন্ত মুখার্জী। ছবির গান ও ছবি দুটোই হিট হয় এবং টানা ৯৮ দিন চলে পেক্ষাগৃহে। এছাড়াও ১৯৭৭ সালে সব‍্যসাচী ছবিতেও সুরকার ছিলেন সেখানে অবশ‍্য সবই রবীন্দ্র সংগীত ছিল। ষাট ও সত্তরের দশকে উত্তম কুমার বেশ কিছু রবীন্দ্র সংগীত রেকর্ড করেন। তাঁর মৃত্যুর অনেক বছর পরে গ্রামাফোন রেকর্ড কোম্পানি তাদের নিজেদের সংস্থা থেকে সেগুলো প্রকাশ করে।
প্রযোজক হিসেবও দারুণ সফল হয়েছিলেন উত্তম কুমার প্রায় প্রত‍্যেকটি ছবি সফল ও কালজয়ী। তিনি মোট ছটি বাংলা ছবি ও একটি হিন্দি ছবি প্রযোজনা করে। ১৯৫৭ সালে প্রথমবার প্রযোজনায় আসেন। তাঁর লক্ষ্য ছিলো বাংলা চলচ্চিত্রকে হিন্দি ছবির সমগোত্রীয় করে তোলা। অজয় করের সাথে যৌথ ভাবে গড়ে তোলেন আলোছায়া প্রোডাকশন প্রাইভেট লিমিটেড যার প্রথম নিবেদন ছিলো হারানো সুর ১৯৫৭। এটি বাংলা বক্স অফিসে এক মাইলফলক গড়ে এবং সেই বছর জাতীয় পুরস্কারে রাষ্ট্রপতির সার্টিফিকেট অব মেরিট পুরস্কার পায়। ১৯৬১ সালে প্রযোজনা করেন দ্বিতীয় ছবি কালজয়ী সপ্তপদী এই ছবি বক্স অফিসে আগের সব রেকর্ড ভেঙে দেয় এবং আবার জাতীয় পুরস্কার পায়। ১৯৬৩ সালে উত্তম কুমার তাঁর প্রযোজনা সংস্থার নাম রাখেন উত্তম কুমার ফিল্মস প্রাইভেট লিমিটেড এবং প্রযোজনা করেন দুটি ছবি একটি হলো শেকসপিয়রের কমেডি অব এররস কাহিনী অবলম্বনে বিদ‍্যসাগর মহাশয়ের দ্বারা পুনঃলিখিত কাহিনী নিয়ে নির্মিত ভ্রান্তিবিলাস এখানে তিনি ছিলেন দ্বৈত ভুমিকায় এটি সুপার হিট হয় এবং অপরটি হলো উত্তর ফাল্গুনী যেটিতে তিনি অভিনয় করেননি তার বদলে করেছিলেন বিকাশ রায়। এই ছবিটি দারুন সফল হয় এবং পায় শ্রেষ্ঠ বাংলা ছবির জাতীয় পুরস্কার। ১৯৬৪ সালে মুক্তি পায় তার প্রযোজনায় জতুগৃহ পরিচালক ছিলেন কিংবদন্তি তপন সিংহ এবং আবার এই সিনেমাও জাতীয় পুরস্কার পায়। ১৯৬৭ সালে মুক্তি পায় তাঁর প্রযোজিত একটি হিন্দি ছবি ছোটিসি মুলাকাত যে ছবি চুড়ান্ত ব‍্যর্থ হয়। এটি তাঁর প্রযোজিত শেষ ছবি ও একমাত্র অসফল ছবি। তবে এ ছবির গান দারুণ জনপ্রিয় হয়। এই বছরই তাঁর প্রযোজিত ছবি গৃহদাহ মুক্তি পায়। যদিও এই ছবির শুটিং হয়েছিলো ১৯৬৪ সালে। এই ছবি বক্স অফিসে সফল হয়। এই ছবির জন‍্য উত্তম কুমার শ্রেষ্ঠ অভিনেতার বি এফ জে এ পুরস্কার পান।
উত্তম কুমার পরিচালকের ভুমিকাতেও পারদর্শী ছিলেন এবং এখানেও তিনি সমান সফল হয়েছিলেন এবং নিজের শিল্পীসত্তার পরিচয় দিয়ে ছিলেন। ১৯৬৬ সালে তিনি প্রথমবার পরিচালনা করেন এবং চিত্রনাট্য লেখেন শুধু একটি বছর ছবির। ছবিটি সুপারহিট হয় এবং টানা ৮৪ দিন চলে প্রেক্ষাগৃহে। এরপরে উত্তম কুমার পরিচালনায় আসেন ১৯৭৩ সালে তাঁর নিজের তৈরী সংস্থা শিল্পী সংসদের প্রযোজনায়। এই ছবিতে তিনি এবং সমস্ত প্রথম সারির অভিনেতারা বিনা পারিশ্রমিকে কাজ করেছিলেন। এটি ছিলো উত্তম কুমারের একটি ড্রিম প্রোজেক্ট। ছবিটি হলো রমাপদ চৌধুরীর উপন‍্যাস অবলম্বনে নির্মিত বন পলাশীর পদাবলী। এই ছবির চিত্রনাট্য ও ব‍্যাকগ্রাউন্ড মিউজিকের দায়িত্বেও ছিলেন তিনি। ছবিটি ব্লকবাষ্টার এবং গোল্ডেন জুবিলি হিট হয় এবং উত্তম কুমারের পরিচালনা তুমুল প্রশংসিত হয়। ছবিটি থেকে বিশাল অংকের টাকা উঠে আসে যা দুঃস্থ শিল্পীদের সাহায্যে ব‍্যবহার হয়। তাঁর শেষ পরিচালিত ছবি ছিলো নীহার রঞ্জন গুপ্তর কাহিনী নিয়ে তৈরী কলঙ্কিনী কঙ্কাবতী ১৯৮১। কিন্তু উত্তম কুমার এই ছবির কাজ শেষ করতে পারেননি তার আচমকা মৃত্যুর জন‍্য। ছবিটি মুক্তি পায় তাঁর মৃত্যুর প্রায় একবছর পরে এবং এই ছবিটিও হিট হয়।
নাটক ও থিয়েটার
ছোটবেলা থেকেই থিয়েটারের সঙ্গে তাঁর নিবিড় সম্পর্ক ছিলো থিয়েটারে শিশির কুমার ভাদুড়িকে তিনি গুরু মানতেন এবং তাঁকে দেখে অভিনয় শিখতেন। বন্ধুদের সাথে নিয়ে গড়েছিলেন লুনার ক্লাব ও সুহৃদ সমাজ এইখানে তিনি নাটক করতেন। নাটক সবসময় তার খুব কাছের মাধ্যম ছিলো। তাই চলচ্চিত্রে ব‍্যস্ত হওয়ার পরেও সময় পেলেই থিয়েটারও করেছেন। ১৯৫৩ সালে স্টার থিয়েটার তাঁকে তিন বছরের চুক্তিতে নেয়। সেই সময় তিনি টলিউডের একজন জনপ্রিয় এবং ব‍্যস্ত অভিনেতা। স্টার থিয়েটারে তিনি অভিনয় করেন শ‍্যামলী নাটকে। যেখানে তিনি এবং সাবিত্রী চ‍্যাটার্জি ছিলেন প্রধান ভুমিকায়। এটি ছিলো বাংলা নাট‍্যের ইতিহাসে অন্যতম সফল নাটক। টানা ৪৮৪ রজনী চলে রেকর্ড গড়েছিলো এই নাটকটি। তুমুল প্রশংসিত হয়েছিলো তাঁর অভিনয়। এই নাটকের জনপ্রিয়তা এতোটাই বেড়ে গেছিলো যে তৎকালীন বাংলার মুখ‍্যমন্ত্রী ডাঃ বিধান চন্দ্র রায় উত্তম কুমারের নাম রেখেছিলেন শ‍্যামল। তিনি এই নামেই ডাকতেন। বলাবাহুল‍্য এই নাটকটিও উত্তম কুমারকে জনপ্রিয় করার এক কারিগর। শ‍্যামলী নাটকের এই অভূতপূর্ব জনপ্রিয়তার জন‍্য বিখ্যাত পরিচালক অজয় কর ১৯৫৬ সালে এটিকে সিনেমায় নিয়ে আসেন একই শ‍্যামলী নামে। যেখানে উত্তম কুমারের বিপরীতে অভিনয় করেন কাবেরী বসু। বলাবাহুল‍্য এটিও ব্লকবাষ্টার হয়। পরে সিনেমা তারকা হয়ে যাওয়ায় তাঁর ব‍্যস্ততাও বেড়ে যায় ফলে থিয়েটার করা সম্ভব হচ্ছিল না। অনেক পরে সত্তরের দশকে আবার ফিরে আসেন থিয়েটারে। তাঁর নিজের তৈরী সংস্থা শিল্পী সংসদের ব‍্যানারে ১৯৭০ এর দশকে তিনটি নাটক মঞ্চস্থ করেন যথাক্রমে চারণকবি মুকুন্দ দাস, শাহজাহান ও চরিত্রহীন। এই তিনটি নাটক তিনি শুধু পরিচালনা করেন অভিনয় করেননি। পরে অবশ‍্য আলিবাবা নামে একটি নাটকে অভিনয় করেন। তাঁর মঞ্চস্থ করা প্র‍ত‍্যেকটি নাটক জনপ্রিয় হয়ছিলো।
ব্যক্তিগত জীবন
তিন পুত্র সন্তানের মধ্যে উত্তম কুমার ছিলেন সবার বড়। অবশ‍্য তার একটি বড়ো দিদিও ছিলো কিন্তু দিদিটি অকালেই পরলোক গমন করে। মেজো ভাই বরুণ কুমার একমাত্র সিনেমায় আসেননি। তার ছোট ভাই তরুণ কুমার ( ১৯৩১ - ২০০৩ ) একজন শক্তিশালী অভিনেতা ছিলেন। তারা একত্রে বেশ কিছু জনপ্রিয় চলচিত্রে অভিনয় করেছেন (যেমন: মায়ামৃগ, ধন্যি মেয়ে, সপ্তপদী, সোনার হরিণ, জীবন-মৃত্যু, মন নিয়ে, শেষ অঙ্ক, দেয়া-নেয়া, সন্ন্যাসী রাজা, অগ্নীশ্বর, "এন্টোনি ফিরিঙ্গী" ইত্যাদি)। ছোটবেলা থেকেই উচ্চারণে সমস‍্যা ছিলো তাঁর। ইংরেজি উচ্চারণ কিংবা সংলাপ বলতে প্রায়ই অসুবিধে হতো। কিন্তু তিনি রীতিমতো পরিশ্রম করতেন এরজন‍্য। নিয়মিত সংস্কৃত পড়তেন, শেকসপিয়ার পড়তেন আবার জীভের নীচে সুপাড়ি রেখে কথা বলতেন যাতে উচ্চারণে কোনো খামতি না থাকে। এইজন‍্য সিনেমায় এতো ভালো করে সংলাপ বলতে পারতেন তিনি। তাঁর প্রত‍্যেক ছবিতে তাঁর নিজস্ব সংলাপ থাকত যা একটু আলাদা।
বিবাহ ও প্রেম
১৯৪৮ সালের ১লা জুন মাত্র ২১ বছর বয়সে উত্তম কুমার গৌরী দেবীকে (১৯২৯ -১৯৮১) বিয়ে করেন, তাদের একমাত্র সন্তান গৌতম চট্টোপাধ্যায় ১৯৫০ সালের ৭ই সেপ্টেম্বর জন্মগ্রহণ করেন। গৌতমও মাত্র ৫৫ বছর বয়সে ক্যান্সারে মারা যান ২ রা মে ২০০৫ সালে। গৌরব চট্টোপাধ্যায়, উত্তম কুমারের একমাত্র নাতি, তিনিও বর্তমানে টালিগঞ্জের একজন জনপ্রিয় ব্যস্ত অভিনেতা।
প্রায়শই তাঁর সঙ্গে গৌরী দেবীর ঝগড়া হতো সুচিত্রা সেনকে নিয়ে যে তাদের মধ‍্যে প্রেম আছে। এরপরে উত্তরায়ণ ছবির শুটিংয়ের সময় তিনি কিংবদন্তি অভিনেত্রী সুপ্রিয়া দেবীর প্রেমে পড়েন। একদিন ১৯৬৩ সালে গৌরী দেবীর জন্মদিনে প্রচন্ড ঝগড়া হলে তিনি তার পরিবার ছেড়ে চলে যান। সেই বছরই তিনি সুপ্রিয়া দেবীকে বিবাহ করেন। দীর্ঘ ১৭ বছর সুপ্রিয়া দেবীর ( ১৯৩৩-২০১৮) সঙ্গে একসাথে বসবাস করেন, তার মৃত্যুর আগে পর্যন্ত।
বিতর্ক
তাঁর প্রচন্ড জনপ্রিয়তা এবং প্রচুর ভক্ত ছিলো। ১৯৭৬ সালে তাঁর এই জনপ্রিয়তাকে ব‍্যবহার করে অল ইন্ডিয়া রেডিও তাঁকে বেতারে মহালয়ায় চন্ডীপাঠ করার অফার দেয় যেটা করে থাকেন মুলত বীরেন্দ্রকৃষ্ণ ভদ্র। উত্তম কুমার প্রথমে রাজী হননি বীরেন্দ্রবাবুর জায়গা নিতে। কিন্তু রেডিওর কর্মীরা তাঁকে বিভিন্ন ভাবে রাজী করায়। ফলে মহালয়া তিনিই পাঠ করেন। কিন্তু দর্শকরা বীরেন্দ্রকৃষ্ণের জায়গায় উত্তমকে কিছুতেই মেনে নেয়নি যার ফলে বাংলায় তীব্র বিক্ষোভ দেখা যায়। উত্তম সবিনয়ে তা আবার বীরেনবাবুকে ফিরিয়ে দেন পরের বছর থেকে আবার বীরেন্দ্র ভদ্র মহালয়া পাঠ করেন। ২০১৯ সালে এই নিয়ে একটি বাংলা সিনেমাও হয়েছিল যার নাম ছিলো মহালয়া যেখানে উত্তমের ভুমিকায় ছিলেন যীশু সেনগুপ্ত ও বীরেন্দ্রকৃষ্ণের ভুমিকায় ছিলেন শুভাষিস মুখার্জি।
সমাজসেবা
উত্তম কুমার শুধু সিনেমার পর্দার নায়ক ছিলেন না বাস্তব জীবনেও নায়ক ছিলেন। দেশের স্বাধীনতা আন্দোলনে যোগ দিয়েছিলেন। ১৯৪২ সালে গান্ধীজির ভারত ছাড়ো আন্দোলনে পথে নেমে যোগ দেন। প্রভাত ফেরী করেন। এছাড়াও ১৯৪৫ সালে নেতাজি সুভাষচন্দ্র বোসের আই এন এ ফান্ডের জন‍্য একটি নাটক মঞ্চস্থ করেন যার নাম আনন্দ মঠ। নাটক থেকে উঠে আসা ১৭৫০ টাকা তিনি নেতাজির বড়ো ভাই সতীশ চন্দ্র বসুর হাতে তুলে দেন। এছাড়াও ১৯৪৬ সালের হিন্দু মুসলিম দাঙ্গাতেও নিজে গান লিখে সুর দিয়ে গান গেয়ে বেড়ান। সেখানে কিছু বাজে লোকদের পিটিয়ে সায়েস্তা করেন।
পশ্চিমবঙ্গের দু-দুবার ভয়ংকর বন‍্যায় উত্তম কুমার পথে নামেন। একবার ১৯৬০ সালের বন‍্যায় পথে নেমে চাঁদা সংগ্রহ করেন এবং নিজেও সাহায্য করেন আর একটি ফুটবল ম‍্যাচের আয়োজন করেন। এছাড়াও ১৯৭৮ সালে আরও একবার ভয়ংকর বন‍্যা হয় এবং আবারও পথে নামে উত্তম কুমার। কিন্তু যথেষ্ট টাকা না ওঠায় তিনি একটি বড়ো ক্রিকেট ম‍্যাচের আয়োজন করেন বলিউড ও টলিউডের মধ‍্যে ১৯৭৯ সালে। আমন্ত্রণ জানান বম্বে ও দক্ষিণী চলচ্চিত্রের তারকাদের। বাংলা ফিল্ম ইন্ডাস্ট্রি ও হিন্দি ফিল্ম ইন্ডাস্ট্রির ম‍্যাচ হয়েছিল বিখ্যাত ইডেন গার্ডেন্সে। যেখানে তিনি নেতৃত্ব দেন বাংলাকে ও দিলীপ কুমার দেন হিন্দিকে। এই ম‍্যাচ থেকে বিপুল টাকা উঠে আসে যা তিনি তুলে দেন তৎকালীন মুখ‍্যমন্ত্রী জ‍্যোতি বসুকে।
নিজে বেশীদুর পড়াশোনা না করতে আক্ষেপ বরাবর ছিলো তাঁর। কিন্তু চাইতেন দেশের ছেলে মেয়েরা যেন উচ্চ শিক্ষায় শিক্ষিত হয়। তাঁর জন‍্য অনেক গরীব বাচ্চাদের স্কুলের বই কিনে দিয়েছিলেন। এছাড়াও অনেক নিম্নবিত্ত গরীব ঘরে মেয়ের বিয়ে দিতে পারেচ্ছনা তাদেরকেও টাকা দিয়ে সাহায্য দিতেন। এছাড়াও পাড়ার কোনো সমস্যা বা ইন্ডাস্ট্রির যেকোনো ছোটো ছোটো সমস‍্যার দিকেও খেয়াল রাখতেন। যেকোনো কেউ তাই তার কাছেই সাহায্য চাইতে আসতেন।
বরাবরই দুঃস্থ কলাকুশলী ও শিল্পীদের জন‍্য ভাবতেন তিনি। এছাড়াও নতুন নতুন শিল্পীদের সুযোগ পেতেও সাহায্য করেছেন। ১৯৬৮ সালে দুঃস্থ শিল্পীদের সাহায্যের জন‍্য গড়ে তুলেছিলেন শিল্পী সংসদ। শিল্পী সংসদের প্রযোজনায় একটি বড়ো ছবি বন পলাশের পদা বলী বানিয়েছিলেন যা থেকে বিপুল পরিমাণ টাকা উঠে আসে যা তিনি দুঃস্থ শিল্পীদের ফান্ডে দিয়েছিলেন। তিনি কখনোই রাজনীতিতে আসেননি তিনি কখনোই চাননি চলচ্চিত্র শিল্পের সাথে রাজনীতির ছোঁয়া লাগুক। কিন্তু সরকারি তহবিলে যখনই দরকার পড়েছে তখনই তিনি সাধ‍্যমত সাহায্য করেছেন প্রয়োজনে কখনো চাঁদা তুলেছেন, কোনো অনুষ্ঠান মঞ্চস্থও করেছেন।
পুরস্কার এবং সম্মাননা
উত্তম কুমার তাঁর চলচ্চিত্র জীবনে বহু পুরস্কার পেয়েছেন। যার মধ‍্যে পাঁচবার জাতীয় পুরস্কার, আটবার বিএফজেএ পুরস্কার (যা দ্বিতীয় সর্বাধিক) ও তিনবার ফিল্মফেয়ার পুরস্কার পেয়েছেন। কিন্তু তিনি কখনোই পদ্মবিভুষণ, পদ্মভূষণ জাতীয় স্বীকৃতি কিছুই পাননি।
১৯৭৪ : শ্রেষ্ঠ অভিনেতার পুরস্কার - যদুবংশ ১৯৭৪ ১৯৭৫ : শ্রেষ্ঠ অভিনেতার পুরস্কার - অমানুষ ১৯৭৪
মৃত্যু
১৯৬৭ সালে তার প্রযোজিত হিন্দি ছবি ছোটিসি মুলাকাতের চরম ব‍্যর্থতা তিনি সহ‍্য করতে পারেননি| এছাড়াও তিনি অত‍্যাধিক দৈহিক পরিশ্রমও করতেন ফলে সত‍্যজিৎ রায়ের চিড়িয়াখানা ছবির শুটিংয়ে তাঁর প্রথম হার্ট অ‍্যাটাক হয়। পরে আরও দুবার হার্ট অ‍্যাটাক হয় তার। ১৯৮০ সালের ২৩শে জুলাই বেশ কিছু কান্ড ঘটে অর্থাৎ তার সবচেয়ে প্রিয় টেপ রেকর্ডার চুরি হয়ে যায়। ওগো বধু সুন্দরী চলচ্চিত্রের চিত্রগ্রহণের সময় উত্তম কুমার আবার হৃদরোগে আক্রান্ত হন। তার বলা শেষ সংলাপ ছিলো আমিও দেখেনেব আমার নাম গগন সেন। এরপর সেই রাতেই শুটিং শেষে তাঁর এক বন্ধুর বাড়িতে পার্টিতে যান। মধ‍্যরাতে বাড়ি ফিরে এলে তিনি গুরুতর অসুস্থ হয়ে পড়েন। তড়িঘড়ি তাকে কলকাতার বেলভিউ ক্লিনিকে ভর্তি করা হয়। টানা ষোলো ঘন্টা পাঁচজন হৃদরোগ বিশেষজ্ঞ ডাক্তার অক্লান্ত চেষ্টা করলেও পরেরদিন ১৯৮০ সালের ২৪ জুলাই রাত ৯:৩৫ মিনিটে মাত্র ৫৩ বছর বয়সে তিনি মারা যান।
তাঁর মৃত্যুতে গোটা বাংলায় তুমুল শোকের ছায়া নেমে আসে। দেশ জুড়ে বিভিন্ন বিখ্যাত ব‍্যাক্তিত্বদের শোকবার্তা আসতে থাকে। পরেরদিন ২৫শে জুলাই তাঁর শেষ যাত্রায় গোটা কলকাতা রাস্তায় নেমে আসে এবং বিপুল উত্তেজনার সৃষ্টি হয়। বাংলার ইতিহাসে কবিগুরু রবীন্দ্রনাথ ঠাকুরের মৃত্যুর পর একমাত্র তাঁর মৃত‍্যুতেই এতো উত্তেজনা ও লক্ষ লক্ষ ভক্ত রাস্তায় নেমে আসে। মানুষের এতো উন্মাদনার কারণে তাঁর মৃতদেহ রবীন্দ্র সদনে রাখা যায়নি। এমনকি অর্ধেকদিনের বেসরকারী বোন্ধ ডাকতে হয়। স্কুল, কলেজ, অফিস, আদালত সব বন্ধ করে দেওয়া হয়। অনেক বাড়িতে সেদিন অরন্ধন হয়। এমনকি প্রায় তেরোদিন বাংলায় অনেক পরিবার অশৌচ পালন করে। কেওড়াতলা মহাশ্মশানে তাঁর শেষ কৃত‍্য সম্পন্ন হয়। বাংলা মিডিয়া ও সংবাদমাধ্যম তাঁকে বিপুল স্মরণ করে। তাঁর মৃত্যুর পর থেকে বাংলা দুরদর্শন তাঁর অভিনীত ছবিগুলো প্রায় দেখানো শুরু করে। প্রত‍্যেকবছর তাঁর জন্মদিন ও মৃত‍্যুদিন জাঁকজমক ভাবে পালন হয় গোটা বাংলা জুড়ে এছাড়াও পৃথিবী ব‍্যাপি বাঙালিরাও তাঁকে স্মরণ করে।
উত্তরাধিকার
বাংলা চলচ্চিত্রের ইতিহাসে উত্তম কুমার হলেন সবচেয়ে জনপ্রিয় ও সবচেয়ে সফল অভিনেতা। তাঁর জনপ্রিয়তা এবং অভিনয় ক্ষমতার জন‍্য মহানায়ক উপাধি দেওয়া হয়েছে। বন্দরের কেরানি থেকে চলচ্চিত্রে ফ্লপ মাষ্টার জেনারেল সেখান থেকে চলচ্চিত্রের অধীশ্বর হয়ে ওঠার এই রুপকথার অ‍াখ‍্যানে তিনি নিজেকে গড়ে তুলেছিলেন বাঙালির ম‍্যাটিনি আইডল হিসেবে। ১৯৫৪ সালে অগ্নীপরীক্ষা চলচ্চিত্রের পর তিনি তারকা হয়ে যান যেখান থেকে আর তাকে পেছনে ফিরে তাকাতে হয়নি। তাঁর সময়ে তাকে অন‍্যতম বড়ো তারকা বলা হতো। বাঙালি জীবনে তিনি এমন ভাবে প্রভাব বিস্তার করেন যে তাকে সবাই নিজের বাড়ির ছেলে হিসেবে ভাবত। বিভিন্ন ধরনের ছবিতে বিভিন্ন চরিত্রে এবং তার ভিন্ন ধারার অভিনয়ের জন‍্য তিনি ভারতীয় সিনেমার ইতিহাসে সর্বকালের অন‍্যতম শ্রেষ্ঠ অভিনেতার স্থান দখল করে আছেন। উত্তম কুমার প্রথম অভিনেতা যিনি বাংলা সিনেমায় ন‍্যাচারাল অভিনয়ের প্রবেশ ঘটান যেটা তাকে জনপ্রিয় করে তোলে মানুষের কাছে।
উত্তম কুমারের কতটা জনপ্রিয়তা ছিলো তা আজকের দিনে বসে সেটা কল্পনা করা যাবে না। প্রত‍্যেকদিন পত্রিকা অফিসে হাজার হাজার চিঠি ও শয়ে শয়ে ফোন আসত শুধু একবার উত্তমকুমারের সাথে কথা বলার জন‍্য। জন্মদিনে সেই সংখ্যাটা লাখে পৌঁছত। বিশেষ করে মহিলা তিনি ছিলেন স্বপ্নের মানুষ মেয়েদের কাছে তাঁর জনপ্রিয়তা ছিলো মারাত্মক। এমনকি তাঁর মৃত্যুর পর এক বিবাহিত মহিলা পত্রিকা অফিসে চিঠি লিখে পাঠিয়ে বলেছিলো উত্তমের মৃত‍্যুতে আমি বিধবা হলাম। উত্তম কুমার গোটা পৃথিবীর মধ‍্যে সেই বিরলতম অভিনেতা যাঁকে নিয়ে মৃত্যুর পরেও এতো আলোচনা হয় যাঁর জনপ্রিয়তা মৃত্যুর পরেও একই থেকে গেছে। তিনি হলেন বাঙালি সংস্কৃতির আইকন। আজও পযর্ন্ত তাঁর নামে প্রায় শয়ে শয়ে বই ও ম‍্যাগাজিন প্রকাশিত হয়েছে। প্রত‍্যেকবছর তাঁর জন্মদিন ও মৃত‍্যু দিনে তাঁকে বাঙালিরা প্রবল ভাবে স্মরণ করে বাংলা সংবাদমাধ্যম গুলো তাঁকে নিয়ে প্রবন্ধ লেখে।
সম্মাননা
থাম্ব|উত্তম কুমার ভারতীয় ডাক টিকিটে
জনপ্রিয় সংস্কৃতি ও মিডিয়ায়
১৯৭৩ সালে একটি বিখ্যাত বাংলা ছবি বসন্ত বিলাপ সিনেমায় কিংবদন্তি অভিনেতা চিন্ময় রায় উত্তম কুমারের উপর একটি সংলাপ বলেন - একবার বলো আমি উত্তম কুমার। এই সংলাপটি রাখা হয় মুলত উত্তমের জনপ্রিয়তা ও তার ক‍্যারিশমার জন‍্য ও তাঁকে সম্মান জানিয়ে।
অনেকপরে ২০০৯ সালে চিন্ময় উত্তম কুমারের ৮৩তম জন্মদিনে তাঁকে উৎসর্গ করে একটি ছবি বানান যার নাম একবার বলো উত্তম কুমার।
২০১৬ সালে প্রথমবার তাঁর জীবনী নিয়ে কাজ হয় একটি ধারাবাহিক যার নাম মহানায়ক। এই ধারাবাহিকটিতে তাঁর চরিত্রে অভিনয় করেন বিখ্যাত বাঙালি অভিনেতা প্রসেনজিৎ চ‍্যাটার্জী এর প্রযোজনাও তিনিই করেন। মোট ১১৬টি পর্ব হয় এর এবং স্টার জলসায় সম্প্রচারিত হয়।
২০১৯ সালে উত্তম কুমারের জীবনের একটি বিতর্কিত মুহুর্ত নিয়ে ছবি হয় যেটির নাম মহালয়া। ১৯৭৬ সালে বেতারে বীরেন্দ্রকৃষ্ণ ভদ্রের জায়গায় উত্তম কুমারের মহালয়া চন্ডীপাঠ করা নিয়ে যে বিতর্ক তৈরী হয় ছবিটা সেটা নিয়েই। এখানে উত্তম কুমারের চরিত্রে অভিনয় করেন যীশু সেনগুপ্ত।
২০২১ সালে কিংবদন্তি অভিনেতা সৌমিত্র চট্টোপাধ্যায়ের জীবনী নিয়ে তৈরী ছবি অভিযানে উত্তম কুমারের অংশ রাখা হয় যেখানে উত্তম কুমারের চরিত্রটি করেন আবারও প্রসেনজিৎ চ‍্যাটার্জি।
২০২২ সালে উত্তম কুমারের জীবনের কিছু অজানা ঘটনা গুলো নিয়ে তৈরী হয় অচেনা উত্তম ছবি। যেখানে উত্তম কুমারের ভুমিকায় ছিলেন শাশ্বত চ‍্যাটার্জি। এছাড়াও জাতীয় পুরস্কার জয়ী পরিচালক সৃজিত মুখার্জী একটি অত‍্যাশর্য ছবি বানাচ্ছেন যার নাম অতি উত্তম ছবিটি একটি অভিনব পর্যায় নির্মাণ করা হয়েছে। ছবিতে উত্তম কুমারের প্রায় ৫৬টি সিনেমার ভিডিও ফুটেজ নতুন ভাবে ব‍্যবহার করা হয়েছে মনে হবে খোদ উত্তম কুমারই অভিনয় করছেন। অর্থাৎ এই ছবিতে স্বয়ং উত্তম কুমার অভিনয় করতে চলেছেন নিছের চরিত্রেই।
ইউটিউবে তাঁর নামাঙ্কিত একটি সরকারি চ‍্যানেল আছে যার নাম Uttam Kumar Movies. চ‍্যানেলটি ২০১১ সালে খোলা হয়। এখানে উত্তম কুমারের বিভিন্ন ছবি ও ছবির গান প্রকাশ করা হয়। বর্তমানে এই চ‍্যানেলটিতে প্রায় পাঁচ লক্ষের কাছাকাছি সাবস্ক্রাইবার আছে। এছাড়াও তাঁর ছবি গুলির জন‍্য একটি অনলাইন স্ট্রিমিং প্ল‍্যাটফর্ম আছে যাঁর নাম Klikk।
তাঁকে নিয়ে অনেক বই ও ম‍্যাগাজিন ছাপা হয়েছে। যার মধ‍্যে ২০২১ সালে একটি বই Uttam Kumar - A Life in Cinema অন‍্যতম। এর লেখক হলেন তাঁর ভক্ত সায়নদেব চৌধুরী।
শামসুল উলামা
শামসুল উলামা (شمس العلماء "পন্ডিতদের সূর্য") হল একটি ধর্মীয় উপাধি যা ভারতের বিভিন্ন ব্যক্তিদের দ্বারা নেওয়া বা দেওয়া হয়েছে যার মধ্যে রয়েছে:
২০১৮ আইসিসি মহিলা বিশ্ব টুয়েন্টি২০ বাছাইপর্ব
২০১৮ আইসিসি মহিলা বিশ্ব টুয়েন্টি২০ বাছাইপর্ব হচ্ছে একটি আন্তর্জাতিক মহিলাদের ক্রিকেট প্রতিযোগিতা, অনুষ্ঠিত হয় নেদারল্যান্ডসে ৭ থেকে ১৪ জুলাই ২০১৮। এটা হচ্ছে আইসিসি মহিলা বিশ্ব টুয়েন্টি২০ প্রতিযোগিতার তৃতীয় আসর এবং ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য দল বাছাইয়ের একটি প্রক্রিয়া। বাছাই প্রতিযোগিতার শীর্ষ দুটি দল অগ্রসর হবে ওয়েস্ট ইন্ডিজে অনুষ্ঠিততব্য মহিলাদের টুয়েন্টি২০ বিশ্বকাপ প্রতিযোগিতার মূল পর্বে।
এপ্রিল ২০১৮, আইসিসি তার সকল সহযোগী সদস্যদেশকে আন্তর্জাতিক টি২০-এর পূর্ণ মর্যাদার অনুমোদন দেয়। অতপর ১ জুলাই ২০১৮ এর পর থেকে সকল সদস্য দেশের মধ্যে অনুষ্ঠিত মহিলাদের টুয়েন্টি২০ খেলাগুলো হবে পূর্ণ টি২০আই মর্যাদা সম্পন্ন। ফলে, উক্ত বাছাই প্রতিযোগিতার সবগুলো খেলা মহিলাদের টুয়েন্টি২০ আন্তর্জাতিক (মহিলা টি২০আই) এর মর্যাদা পায়।
গ্রুপ পর্যায়ের শেষ পর্যায়ে এসেও দেখা যায় যে, ২০১৮ আইসিসি মহিলা বিশ্ব টুয়েন্টি২০ প্রতিযোগিতার যোগ্যতা অর্জনের সুযোগ সকল ৮টি দলেরই রয়েছে। গ্রুপ পর্যায়ের শেষে, গ্রুপ এ থেকে বাংলাদেশ এবং পাপুয়া নিউ গিনি, এবং গ্রুপ বি থেকে আয়ারল্যান্ড ও স্কটল্যান্ড সেমি ফাইনালে অগ্রসর হয়।   অন্য চারটি দল, নেদারল্যান্ডস, থাইল্যান্ড, উগান্ডা এবং সংযুক্ত আরব আমিরাত সকলেই তাদের চূড়ান্ত অবস্থান নির্ধারণের জন্য প্লে-অফ খেলায় অগ্রসর হয়।
প্রথম সেমি-ফাইনালে আয়ারল্যান্ড পাপুয়া নিউ গিনিকে ২৭ রানে পরাজিত করে, ফলে ২০১৮ আইসিসি মহিলা বিশ্ব টুয়েন্টি২০ প্রতিযোগিতায় খেলার যোগ্যতা অর্জনে এগিয়ে থাকে। দ্বিতীয় সেমি-ফাইনালে বাংলাদেশ স্কটল্যান্ডকে ৪৯ রানে পরাজিত করে ফাইনালে অগ্রসর হয়ে যায় এবং ২০১৮ আইসিসি মহিলা বিশ্ব টুয়েন্টি২০ প্রতিযোগিতায় এগিয়ে যায়। ফাইনাল খেলায় আয়ারল্যান্ডকে ২৫ রানে হারিয়ে বাংলাদেশ প্রতিযোগিতার শিরোপা জিতে নেয়। আয়ারল্যান্ডের ক্লার শিলিংটন প্রতিযোগিতার সেরা খেলোয়াড় নির্বাচিত হয়।
যোগ্যতা অর্জন
নিম্নোক্ত দলগুলো প্রতিযোগিতায় খেলার যোগ্যতা অর্জন করে।
দলীয় খেলোয়াড়
২০১৮ জুনে, আইসিসি প্রতিযোগিতায় সংশ্লিষ্ট সকল কর্মকর্তা ও দলীয় খেলোয়াড়দের নাম ঘোষণা করে। বাংলাদেশ স্কোয়াডে জান্নাতুল ফেরদৌস, লতা মন্ডল, মুর্শিদা খাতুন ও সুরাই আজমিনকে স্ট্যান্ডবাই হিসাবে রাখে।
খেলার সূচী
২৩ মে ২০১৮, আইসিসি উক্ত বাছাই প্রতিযোগিতার সকল সূচী ঘোষণা করে।
চূড়ান্ত অবস্থান
২০১৮ বিশ্ব টুয়েন্টি২০ প্রযোগিতার যোগ্যতা অর্জন করেছে।
মাল্টি-মোড অপটিক্যাল ফাইবার
প্রয়োগ
সিঙ্গেল-মোড অপটিক্যাল ফাইবারের তুলনায় মাল্টি-মোড অপটিক্যাল ফাইবারের যোগাযোগের জন্য ব্যবহূত সরঞ্জামগুলি কম ব্যয়বহুল। টাইপিকাল ট্রান্সমিশন গতি এবং দূরত্বের সীমা 1 গিগাবাইট/সেকেন্ড ১০০ কি.মি. (১০০ বিএসএস-এফএক্স) পর্যন্ত, ১০০ মেগাবিট/সেকেন্ড ১ কি.মি. পর্যন্ত, এবং ৫৫০ মিটার পর্যন্ত ১০ গিগাবিট/সেকেন্ড ।
তার উচ্চ ক্ষমতা এবং নির্ভরযোগ্যতার কারণে মাল্টি-মোড অপটিক্যাল ফাইবার সাধারণত বিল্ডিং এ কাঠামোগত প্রয়োগের জন্য ব্যবহৃত হয়। মানক-সহনীয় স্থাপনাগুলো যেমন কেন্দ্রীয় ক্যাবলিং এবং টেলিকম ভিত্তিক ফাইবার সরবরাহকারীরা ব্যবহারকারীদের ফাইবারের দূরত্বের ক্ষমতাগুলি অর্জনের ক্ষমতা প্রদান করে প্রতিটি ফ্লোরে সক্রিয় ইলেকট্রনিক্সের পরিবর্তে টেলিকমিউনিকেশন রুমে ইলেকট্রনিক্সকে কেন্দ্রীয়করণ করার মাধ্যমে ।
একক-মোড ফাইবারের সাথে তুলনা
মাল্টি-মোড এবং একক-মোড অপটিক্যাল ফাইবারের মধ্যে প্রধান পার্থক্যটি হল মাল্টি-মোড ফাইবারের কোর অনেক বড় ব্যাসের, সাধারণত ৫০-১০০ মাইক্রোমিটার; এর মধ্যে বহনকারী আলোর তরঙ্গদৈর্ঘ্য তুলনামূলক অনেক বড়। বড় কোর এবং বৃহৎ নিউম্যারিকাল অ্যাপারচারের সম্ভাবনার কারণে একক মোড ফাইবারের তুলনায় মাল্টি-ফাইবার ফাইবারের "আলো সংগ্রহকারী" ক্ষমতা বেশি। কার্যকরীভাবে, বৃহত্তর আকারের কোর সংযোগস্থাপন সহজ করে এবং স্বল্পদামী ইলেকট্রনিক্স যেমন Light Emitting Diodes (LEDs) এবং Vertical-Cavity Surface-Emitting Lasers (VCSELs) যা ৮৫০ nm থেকে ১৩০০ nm তরঙ্গদৈর্ঘ্যতে কাজ করে (টেলিকমিউনিকেশন ব্যবহৃত একক মোড ফাইবারগুলি সাধারণত ১৩১০ nm বা ১৫৫০ nm এ কাজ করে)। যাইহোক, একক মোড ফাইবার তুলনায় মাল্টি-মোড ফাইবারের ব্যান্ডউইথ-দূরত্ব গুনফল সীমা কম। কারণ মাল্টি-মোড ফাইবারের একক মোড ফাইবারের চেয়ে বড় কোর-সাইজ রয়েছে, এটি একাধিক প্রচার মোডকে সমর্থন করে; তাই এটি মোডাল বিচ্ছুরণ দ্বারা সীমিত হয়, কিন্তু একক-মোড নয়।
কখনও কখনও মাল্টি-মোড ফাইবারের সাথে ব্যবহৃত LED আলোর উৎসগুলি তরঙ্গদৈর্ঘ্যের একটি পরিসীমা উৎপাদন করে এবং এই প্রতিটি বিভিন্ন গতিতে বিস্তারিত হয়। এই বর্ণ বিচ্ছুরণ  মাল্টি-মোড ফাইবার অপটিক ক্যাবলের জন্য দরকারী দৈর্ঘ্যের আরেকটি সীমা। এর বিপরীতে, লেজারগুলি যা  একক-মোড ফাইবারগুলি চালানোর জন্য ব্যবহৃত হয় একক তরঙ্গদৈর্ঘ্যের সুসংহত আলো উৎপন্ন করে। মোডাল বিচ্ছুরণের কারণে একক-মোড ফাইবারের তুলনায় মাল্টি-মোড ফাইবারের তথ্য প্রেরণ ক্ষমতা সীমিত করে উচ্চতর পার্লস ছড়িয়ে দেওয়ার হার আছে ।
একক-মোড ফাইবারগুলি প্রায়ই উচ্চতর বৈজ্ঞানিক গবেষণায় ব্যবহৃত হয় কারণ আলোকে শুধুমাত্র একটি প্রপাগেশন মোডকে সীমাবদ্ধ করে এটি একটি তীব্র, বিক্ষেপ-সীমাযুক্ত স্পটকে কেন্দ্র করে।
"মাল্টি-মোড অপটিক্যালফাইবার" @ উইকিপিডিয়া: https://en.wikipedia.org/wiki/Multi-mode_optical_fiber?wprov=sfta1
প্রকারভেদ
মাল্টি-মোড ফাইবার তাদের কোর এবং ক্ল্যাডিং এর ব্যাস দ্বারা বর্ণিত হয়। যেমন ৬২.৫/১২৫ মাইক্রো-মোড ফাইবারের কোর এর ব্যাস ৬২.৫ মাইক্রোমিটার (μm) এবং ক্ল্যাডিং এর ব্যাস ১২৫ মাইক্রোমিটার (μm)। কোর এবং ক্ল্যাডিং মধ্যে স্থানান্তর তীক্ষ্ণ হতে পারে যাকে একক মোড ইনডেক্স প্রোফাইল বলা হয় বা একটি ক্রমবর্ধমান পরিবর্তন যাকে গ্রেডেড-ইনডেক্স প্রোফাইল বলা হয়। দুটো প্রকারের আলাদা ধরনের বিচ্ছুরন বৈশিষ্ট্য এবং  ভিন্ন কার্যকর প্রচার দূরত্ব রয়েছে। মাল্টি-মোড ফাইবারগুলিকে গ্রেড বা স্টেপ-ইনডেক্স প্রোফাইল দিয়ে তৈরি করা যেতে পারে। উপরন্তু, মাল্টি-মোড ফাইবারগুলি ISO 11801 মান- OM1, OM2, এবং OM3 দ্বারা নির্ধারিত শ্রেণীবিভাগের একটি সিস্টেম ব্যবহার করে বর্ণিত হয় - যা মাল্টি-ফাইবার ফাইবারের মডাল ব্যান্ডউইথের উপর ভিত্তি করে। OM4 (TIA-492-AAAD- এ সংজ্ঞায়িত) ২009 সালের আগস্টে চূড়ান্ত করা হয়েছিল, এবং টিআইএ-এর ২009 সালের শেষের দিকে প্রকাশিত হয়েছিল। OM4 ক্যাবল 40 এবং 100 গিগাবিট /সেকেন্ড স্পীড এর 125 মিটার সংযোগ সমর্থন করে। অক্ষর "OM"অপটিক্যাল মাল্টি-মোড ( Optical Multi-mood) জন্য দাঁড়ানো। অনেক বছর 62.5 / 125 μm (OM1) এবং প্রচলিত 50/125 মাইক্রো-মোড ফাইবার (OM2) মাঠ প্রয়োগে ব্যাপকভাবে নিয়োজিত ছিল। এই ফাইবারগুলি সহজেই ইথারনেট (10 Mbit / s) থেকে গিগাবিট ইথারনেট (1 গিগাবাইট / সেকেন্ড) পর্যন্ত অ্যাপ্লিকেশন সমর্থন করে এবং তাদের অপেক্ষাকৃত বড় কোর আকারের কারণে LED ট্রান্সমিটারগুলির সাথে ব্যবহারের জন্য আদর্শ ছিল। নতুন স্থাপনাগুলি প্রায়ই লেজার-অপটিমাইজ করা 50/125 মাইক্রো-মোড ফাইবার (OM3) ব্যবহার করে। OM3 ফাইবার 300 মিটার পর্যন্ত 10 গিগাবিট ইথারনেট সমর্থন যথেষ্ট ব্যান্ডউইথ প্রদান। অপটিক্যাল ফাইবার নির্মাতারা তাদের উৎপাদন প্রক্রিয়াটি পুরোপুরিভাবে সংহত করেছে যখন থেকে স্ট্যান্ডার্ডটি জারি করা হয় এবং 10 GbE 400 মিটার পর্যন্ত সমর্থন করে এমন ক্যাবল তৈরি করা যায়। লেজার অপটিমাইজড মাল্টি-মোড ফাইবার (LOMMF), 850 nm VCSELs এর সাথে ব্যবহারের জন্য ডিজাইন করা হয়েছে। ব্যবহারকারীদের উচ্চ গতির নেটওয়ার্কে আপগ্রেড করার সময় LOMMF / OM3 এর স্থানান্তর ঘটেছে। LED এর সর্বোচ্চ মডেলেশন রেট 6২২ মেগাবিট / সেকেন্ড আছে কারণ উচ্চ ব্যান্ডউইথথ অ্যাপ্লিকেশানকে সমর্থন করার জন্য তারা দ্রুত যথেষ্ট চালু / বন্ধ হতে পারে না। VCSELs 10 Gbit /s এর উপরে মডুলেশন করতে সক্ষম এবং অনেক উচ্চ গতির নেটওয়ার্কগুলিতে ব্যবহৃত হয়। ক্যাবলগুলি কখনো কখনো জ্যাকেট রঙের দ্বারা আলাদা করা যায়: 62.5 / 125 মাইক্রো (OM1) এবং 50/125 μm (OM2) জন্য কমলা জ্যাকেটগুলি সুপারিশ করা হয়, যখন 50/125 μm "লেজার অপটিমাইজড" OM3 এবং OM4 ফাইবারের জন্য পানি রঙ (AQUA) সরবরাহ করা হয় VCSEL পাওয়ার প্রোফাইলগুলি, ফাইবার ইউনিফর্মিটির বৈচিত্র সহ, মডাল ডিসপারশন করতে পারে যা ডিফারাল মডাল ডিলে (DMD) দ্বারা পরিমাপ করা হয়। একটি লাইট পালসে প্রতিটি পৃথক মোডের বিভিন্ন গতির কারণে মডাল বিচ্ছুরণ ঘটে। এর সমুদয় প্রভাব হিসেবে বিভিন্ন দূরত্বে লাইট পাল্স ছড়িয়ে পরে এবং intersymbol interference এর সুচনা ঘটে। ফাইবারের দৈর্ঘ্য যত বড় মোডাল বিচ্ছুরণ তত বেশি। মোডাল বিচ্ছুরণ মোকাবেলা করতে, LOMMF কে একটি বিশেষ উপায়ে তৈরি হয় যা ফাইবারের বৈচিত্রকে দূর করে কিন্তু  লাইট পাল্স এর গতিকে প্রভাবিত করে। VCSEL ট্রান্সমিশন এবং পাল্স স্প্রেডিং প্রতিরোধের জন্য প্রতিসরণাঙ্ক বাড়িয়ে দেয়া হয়। ফলস্বরূপ, ফাইবারগুলি দীর্ঘ দূরত্বের উপর নিখুঁত সংকেত বজায় রাখে যা ফলে ব্যান্ডউইথকে সর্বোচ্চ করে তোলে
জেজে (ম্যাগাজিন)
জেজে কোবুনশা দ্বারা প্রকাশিত একটি জাপানি ফ্যাশন এবং জীবনচর্চা ম্যাগাজিন। এটি ১৯৭৫ সালে প্রতিষ্ঠিত হয়েছিল জোসেই জিশিনের একটি অতিরিক্ত সংখ্যা হিসাবে, এবং এটি ছিল জাপানের কলেজ ছাত্রদের জন্য প্রথম মহিলাদের ম্যাগাজিন। জেজে- এর বেশিরভাগ পাঠক ১৭ থেকে ২৬ বছর বয়সের এবং কলেজ ছাত্র থেকে অফিস কর্মী পর্যন্ত।
জেজে বিস হল বয়স্ক কিশোরদের জন্য জেজে ম্যাগাজিনের একটি সংস্করণ।
এক্সিকিউটিভ সাইনক্লার
এক্সিকিউটিভ সাইনক্লার ছিল পৃথিবীর প্রথম সরু পকেট ক্যালকুলেটর, এবং ক্লাইভ সাইনক্লারের কোম্পানি সাইনক্লার রেডিওনিক্সের তৈরী প্রথম গণনা যন্ত্র। ১৯৭২ সালে প্রথম পরিচিতির সময় যন্ত্রটির কমপক্ষে ২টি সংস্করণ ছিল, আলাদা কিবোর্ড ও পৃথক এক্সিকিউটিভ সাইনক্লার মেমোরি ছিল যা তৈরী হয়েছিল ১৯৭৩ সালে।
ইহার সাইজ ছোট হলেও কম শক্তির যোগানে টেক্সাস ইনস্ট্রুমেন্ট্‌স সমন্বিত বর্তনী পরিমাপ সম্ভব হয়েছিল। কোম্পানির নির্বাহীগণ সফল ছিলেন, তারা সাইনক্লার থেকে GB£১.৮ মিলিয়ন লাভ করেছিলেন এবং ইলেক্ট্রনিক্সে ডিজাইন কাউন্সিল কর্তৃক পুরস্কার পেয়েছিলেন।
ইতিহাস
ক্লাইভ সাইনক্লার, চাহিদা উপলব্ধি করেছিলেন এবং বাজারে ১০০,০০০ গণনা যন্ত্রের যন্ত্রাংশের নির্দেশ দিয়েছিলেন। চাহিদার স্থিতিস্থাপকতায় তারা সফল ছিলেন এবং সাইনক্লার রেডিওনিস-এর মাধ্যমে ১.৮ মিলিয়ন পাউন্ডের মুনাফা করেছিলেন। ইহা দেশে বিদেশে ভালোভাবে গৃহীত হয়েছিল এবং ১৯৭৪ সালে GB£১.৫ মিলিয়ন মুল্যে, জাপানের চেয়ে প্রায় ছয়গুন মুল্যে বিক্রয় করেছিলেন। যন্ত্রাংশের মধ্যে টিআই ১৮০২ চিপ, ২২টি ট্রান্সিস্টর, ৫০টি রোধকের এবং ১৭টি ক্যাপাসিটরের মুল্য ছিল GB£১০যেখানে বিক্রয়মূল্য ছিল GB£৮০। সাইনক্লার টেক্সাসের প্রকৌশলীদের খুশি করতে পেরেছিলেন যারা এই চিপ ব্যবহার করেই অধিক বড় গণনা যন্ত্র তৈরি করেছিলেন যা এটির চেয়ে ৩গুন বড় এবং বেশি খরুচে। ১৯৭৪ সালে, GB£২.৫ মিলিয়ন এর বেশি এবং সাইনক্লার প্রতি মাসে ১০০,০০০ তৈরি করছিল যার ৫৫%ই রপ্তানি হত।
সোভিয়েত যুগে একজন রাশিয়ান কূটনীতিক সাইনক্লার কিনে নিয়েছিলেন যা তার বুক পকেটে বিস্ফোরিত হয় এবং এ অভিযোগে তদন্ত হয়। পরে জানা যায় আকস্মিক দুর্ঘটনায় ইহা পড়ে যায় এবং বিস্ফোরিত হয়।
নকশা
ইহা অন্যান্য গণনা যন্ত্রের চেয়ে অনেক ছোট এবং প্রথম গণনা যন্ত্র যা সহজে পকেটে বহনযো। ক্লাইভের ভাষায় ফিনান্সিয়ালস টাইমসে যেভাবে সাইনক্লার এর বিবরন দেওয়া হয়, "আয়তনের কথা বিবেচনা করে সবাই অবশ্যই একটি সিগারেটের প্যাকেট বহন করে"। যন্ত্রটি  ও  বাইরের আবরন নকশা করেন রিচার্ড টরেন্স এবং কালো ইনজেকশন মোল্ডেড পলিকার্বনেট এবং সহনশীল আঠা দিয়ে তৈরী হয়েছিল।
ক্রিয়া
৪ টি গাণিতিক ক্রিয়া, ছাড়াও ইহার ক্ষমতা ছিল স্কয়ারস, রেসিপ্রোকেল্স গণনার এবং স্থির দিয়ে গুন অথবা ভাগ করা। যন্ত্রটি দশমিক সংখ্যাব্যবস্থা ব্যবহার করে গণনা করতে পারতো।
পর্দা
গণনা যন্ত্রের পর্দা হচ্ছে কানাডা থেকে আনা মনোলিথিক সেভেন সেগমেন্ট গেলিয়াম আর্সেনাইড লাইট এমিটিং ডায়োড পর্দা। কিন্তু ইহা ছিল কম শক্তি শোষনশীল এবং নির্ভরযোগ্য।
বিশেষ মেমরি
গণনা যন্ত্রের মেমোরী এসেছিল ১৯৭৩ সালে, ধারাবাহিক যোগফল জমা রাখার জন্যে।  তখন ৩টি সংস্করন ছিল তার সোনালী, সাদা এবং কালো ধরন ১ এবং ধরন ২।  এক্সিকিউটিভ মেমোরি সর্বনিম্ন মূল্য GB£২৪.৯৫-এ বিক্রি করা হত।
ক্যাথরিন হেপবার্ন
কানেটিকাটে ধনী ও প্রগতিশীল পিতামাতার ঘরে বেড়ে ওঠা হেপবার্ন ব্রিন মার কলেজে অধ্যয়নকালীন অভিনয় শুরু করেন। ব্রডওয়ে থিয়েটারে চার বছর অভিনয় করে ইতিবাচক সাড়া পাওয়ার পর তিনি হলিউডে মনোনিবেশ করেন। চলচ্চিত্রে তার শুরুর বছরগুলোতে তিনি সফলতা অর্জন করেন এবং তার অভিনীত তৃতীয় চলচ্চিত্র মর্নিং গ্লোরি (১৯৩৩) দিয়ে শ্রেষ্ঠ অভিনেত্রী বিভাগে একাডেমি পুরস্কার লাভ করেন। তবে এরপরে সমালোচকদের দ্বারা প্রশংসিত হলেও ধারাবাহিক বাণিজ্যিক ব্যর্থতার পর তিনি ক্যারি গ্র্যান্টের সাথে ব্রিংগিং আপ বেবি (১৯৩৮) চলচ্চিত্রে অভিনয় করেন। ১৯৩৮ সালে তাকে "বক্স অফিস পয়জন" উপাধি দেয়া হয়। হেপবার্ন ঘুরে দাড়ানোর পরিকল্পনা করেন এবং তিনি শ্রেষ্ঠাংশে অভিনয় করবেন এই শর্তে আরকেও রেডিও পিকচার্সের সাথে চুক্তিতে যান ও দ্য ফিলাডেলফিয়া স্টোরি মঞ্চনাটকটির চলচ্চিত্র উপযোগকরণের স্বত্ব গ্রহণ করেন। পুনরায় গ্রান্টের বিপরীতে অভিনীত এই হাস্যরস চলচ্চিত্রটি বক্স অফিসে সাফল্য অর্জন করেছিল এবং হেপবার্ন তার তৃতীয় একাডেমি পুরস্কারের মনোনয়ন লাভ করেন।
১৯৪০-এর দশকে তিনি মেট্রো-গোল্ডউইন-মেয়ার কোম্পানির সাথে চুক্তিবদ্ধ হন। সেখানে তিনি স্পেন্সার ট্রেসির সাথে জুটি গড়েন এবং এই যুগল ২৬ বছর একসাথে অভিনয় করেন ও ৯টি চলচ্চিত্র প্রযোজনা করেন। যদিও বিবাহিত ট্রেসির সাথে তার প্রণয় জনসাধারণের কাছ সে সময়ে গোপন ছিল। এই জুটির প্রথম কাজ "যৌনতার লড়াই" ও প্রণয়ধর্মী হাস্যরস ওম্যান অব দ্য ইয়ার (১৯৪২), এবং পরে অ্যাডাম্‌স রিব (১৯৪৯) সহ বর্ণ-সমস্যাধর্মী নাট্য চলচ্চিত্র গেজ হুজ কামিং টু ডিনার (১৯৬৭) চলচ্চিত্রের মধ্য দিয়ে এই জুটির সমাপ্তি ঘটে। চলচ্চিত্রের চিত্রগ্রহণের অল্প সময়ের মধ্যেই ট্রেসি মারা যান।
হেপবার্ন পরবর্তীতে শেকসপিয়রিয় মঞ্চনাটকে অভিনয় করেন এবং বিভিন্ন সাহিত্যিক চরিত্রে কাজ করেন। তিনি দি আফ্রিকান কুইন (১৯৫১) চলচ্চিত্রে মধ্যবয়সী স্পিনস্টারের মতো একটি প্রকৃত চরিত্রে অভিনয় করেছেন, যার জন্য তিনি একাডেমি পুরস্কারের মনোনয়ন লাভ করেছিলেন। সাডেনলি, লাস্ট সামার (১৯৫৯) ছিল আরেকটি বাণিজ্যিক এবং সমালোচনামূলক সাফল্য যার জন্য তাকে অস্কারের মনোনীত করা হয়েছিল। তিনি গেজ হুজ কামিং টু ডিনার (১৯৬৭), দ্য লায়ন ইন উইন্টার (১৯৬৮) এবং অন গোল্ডেন পন্ড (১৯৮১) চলচ্চিত্রে তার কাজের জন্য বাকি তিনটি অস্কার লাভ করেন। ১৯৭০-এর দশকে তিনি টেলিভিশন চলচ্চিত্রে অভিনয় শুরু করেন এবং তার বাকি কর্মজীবনে টেলিভিশন পর্দায় কাজ করেছেন। তিনি বৃদ্ধ বয়স পর্যন্ত অভিনয়ে সক্রিয় ছিলেন। তিনি সর্বশেষ কাজ করেন ১৯৯৪ সালে ৮৭ বছর বয়সে। শারীরিকভাবে দুর্বল হয়ে পড়ায় তিনি আর কাজ করতে পারেননি এবং ২০০৩ সালে ৯৬ বছর বয়সে মৃত্যুবরণ করেন।
হেপবার্ন হলিউডের গণমাধ্যম থেকে দূরে থাকতেন এবং সমাজের নারীর প্রতি প্রত্যাশা পূরণের রীতি মেনে চলার বিরোধী ছিলেন। তিনি সবসময় স্পষ্টবাদী, ইতিবাচক, ও মল্লক্রীড়াসুলভ ছিলেন এবং নারীদের জন্য কেতাদুরস্ত হওয়ার পূর্ব থেকেই ট্রাউজার পড়তেন। তিনি ওগডেন লুডলোকে বিয়ে করেন এবং অল্প কিছুদিন পরে তাদের বিচ্ছেদ হয়ে যায়। স্পেন্সার ট্রেসির সাথে তার ২৬ বছরের সম্পর্ক গণমাধ্যমের কাছে গোপন ছিল। তার রীতিবিরুদ্ধ জীবনযাত্রা ও পর্দায় তার স্বাধীন চরিত্রগুলো তাকে বিংশ শতাব্দীর "আধুনিক নারী"র প্রতীক এবং গুরুত্বপূর্ণ সাংস্কৃতিক প্রতিমূর্তি হিসেবে স্মরণীয় করে তোলে।
প্রারম্ভিক জীবন ও শিক্ষা
thumb|upright১৯২১ সালে, |[[ক্যাথরিন মার্থা হৌটন হেপবার্ন|মা ও ভাইবোনদের সাথে হেপবার্ন (বামে)]]
হেপবার্ন ১৯০৭ সালের ১২ই মে কানেটিকাটের হার্টফোর্ডে জন্মগ্রহণ করেন। তার পিতা থমাস নরভাল হেপবার্ন (১৮৭৯-১৯৬২) ছিলেন হার্টফোর্ড হাসপাতালের মূত্ররোগবিদ এবং মাতা ক্যাথরিন মার্থা হৌটন (১৮৭৮-১৯৫১) ছিলেন একজন নারীবাদী সমাজকর্মী। তার পিতামাতা দুজনেই মার্কিন যুক্তরাষ্ট্রের সামাজিক পরিবর্তনের জন্য কাজ করেন। থমাস যৌনবাহিত রোগ সম্পর্কে জনগণকে সচেতন করে তুলতে নিউ ইংল্যান্ড সোশ্যাল হাইজিন অ্যাসোসিয়েশন গড়ে তুলেন এবং ক্যাথরিন মার্থা কানেটিকাট ওম্যান সাফ্রেজ অ্যাসোসিয়েশনের প্রধান ছিলেন ও পরবর্তীতে মার্গারেট স্যাঙ্গারের সাথে মিলে জন্ম নিয়ন্ত্রণ বিষয়ে সামাজিক সচেতনতা গড়ে তুলেন। শৈশবে হেপবার্ন তার মায়ের সাথে কয়েকবার নারীর ভোটাধিকার আন্দোলনে যোগ দেন। হেপবার্ন ছিলেন তার পিতামাতার ছয় সন্তানের মধ্যে দ্বিতীয়। হেপবার্ন পরিবারের সন্তানদের ছেলেবেলা থেকেই বাক-স্বাধীনতার ব্যবহার এবং যে কোন বিষয়ে চিন্তা-ভাবনা ও বিতর্ক করার সুযোগ দেওয়া হত। তার পিতামাতাকে তাদের এমন অগ্রবর্তী আচরণের জন্য সমালোচিত হতে হয়েছে, ফলে হেপবার্ন এমন পরিস্থিতির বিরুদ্ধে সংগ্রাম করতে হয়েছে। হেপবার্ন বলেন তিনি শৈশবেই বুঝেছিলেন তিনি দুজন খুবই অসাধারণ ব্যক্তির সন্তান এবং তার সৌভাগ্যময় বেড়ে ওঠাকে তার সফলতার ভিত্তি বলে উল্লেখ করেন। তিনি সারাজীবন তার পরিবারের সাথে ঘনিষ্ঠ সম্পর্ক বজায় রেখেছেন।
কিশোরী হেপবার্ন ছেলেদের মত চুল ছোট রাখতেন এবং নিজেকে জিমি বলে পরিচয় দিতেন। থমাস তার সন্তানদের তাদের মন ও দেহ ব্যবহারের বিষয়ে আগ্রহী ছিলেন এবং তাদের সাঁতার কাটা, দৌড়ানো, ঘোড়ায় চড়া, কুস্তি খেলা, গলফ ও টেনিস খেলা শেখাতেন। হেপবার্নের পছন্দ ছিল গলফ। তিনি প্রতিদিনই গলফের পাঠ নিতেন এবং খুবই দক্ষ হয়ে ওঠেন। তিনি কানেটিকাট যুব প্রমীলা গলফ প্রতিযোগিতায় সেমি-ফাইনাল পর্যন্ত পৌঁছান। তিনি লং আইল্যান্ড সাউন্ডে সাঁতার কাটতে পছন্দ করতেন। তিনি প্রতিদিন সকালে ঠাণ্ডা-বরফ দিয়ে গোসল করতেন এবং বিশ্বাস করতেন "ঔষধ যত তিক্ত, ততই ভাল"। হেপবার্ন শৈশব থেকেই চলচ্চিত্রের ভক্ত ছিলেন এবং প্রতি শনিবার রাতে প্রেক্ষাগৃহে চলচ্চিত্র দেখতে যেতেন। তিনি নাভায়ো সম্প্রদায়ের জন্য তহবিল সংগ্রহের লক্ষ্যে তার প্রতিবেশী বন্ধু ও ভাইবোনদের সাথে মঞ্চনাটকে অভিনয় করতেন।
১৯২১ সালের মার্চে, ১৩ বছর বয়সী হেপবার্ন এবং তার ১৫ বছর বয়সী ভাই টম নিউ ইয়র্কে বেড়াতে এসেছিল, ইস্টার বিরতির সময় তারা গ্রিনউইচ গ্রামে তাদের মায়ের এক বন্ধুর সাথে থেকেছিল। ৩০ মার্চ, হেপবার্ন তার ভাই টমের মৃত দেহ খুঁজে পান। টমকে একটি খুটিতে চাদর পেঁচানো অবস্থায় পাওয়া যায়। হেপবার্ন পরিবার তার আত্মহত্যার বিষয়টি নাকচ করে দিয়ে বলেন টম সম্ভবত কোন প্রকার নিরীক্ষাধর্মী কাজ করতে গিয়েছিল কিন্তু তাতে ভুল হয়েছিল। এই ঘটনা কিশোরী হেপবার্নকে উদ্বিগ্ন, বদমেজাজি ও সন্দেহপ্রবণ করে তুলে। তিনি অন্য বাচ্চাদের এড়িয়ে চলতেন এবং অক্সফোর্ড স্কুল থেকে ঝড়ে পরায় বাড়িতেই শিক্ষাগ্রহণ করেন। অনেক বছর তিনি টমের জন্মদিন (৮ নভেম্বর) নিজের জন্মদিন হিসেবে পালন করতেন। ১৯৯১ সালে তার আত্মজীবনী মি: স্টোরিজ অব মাই লাইফ প্রকাশিত হওয়ার পূর্ব পর্যন্ত কেউ তার সত্যিকার জন্মদিন জানত না।
১৯২৪ সালে হেপবার্ন তার মাকে খুশির করার জন্য ব্রিন মার কলেজে ভর্তি হন। তার মাও এই প্রতিষ্ঠানে পড়াশোনা করেন। এই প্রতিষ্ঠানে পড়াশুনার অভিজ্ঞতা শেষ পর্যন্ত হেপবার্নের কাছে মনোমুগন্ধকর ছিল। বেশ কয়েক বছর আবার স্কুলে আসায় তিনি আত্ম-সচেতন ছিলেন এবং তার সহপাঠীদের সাথে মিশতে পারতেন না। তিনি বিশ্ববিদ্যালয়ের পাণ্ডিত্যপূর্ণ চাহিদা মেটাতে কষ্ট করেন এবং একবার তার কক্ষে ধূমপানের জন্য বহিষ্কৃত হন। হেপবার্ন অভিনয়ের প্রতি আকৃষ্ট হন, কিন্তু কলেজে ভালো ফলাফলকারীরা মূল চরিত্রগুলোতে অভিনয়ের সুযোগ পেত। একবার তার ফলাফলে উন্নতি হলে তিনি নিয়মিত অভিনয় শুরু করেন। তিনি দ্য ওম্যান ইন দ্য মুন নাটকে মূল চরিত্রে অভিনয় করেন এবং এর ইতিবাচক সাড়া তাকে মঞ্চে অভিনয়ের শুরু করতে অনুপ্রাণিত করে। তিনি ১৯২৮ সালের জুনে ইতিহাস ও দর্শন বিষয়ে স্নাতক ডিগ্রি অর্জন করেন।
১৯২৮-৩২: মঞ্চনাটকে আগমন
হেপবার্ন অভিনেত্রী হওয়ার সংকল্প নিয়ে বিশ্ববিদ্যালয় ত্যাগ করেন। স্নাতক সম্মান অর্জনের পরের দিন তিনি বাল্টিমোরে এডউইন এইচ. নফের সাথে সাক্ষাৎ করতে যান। নফ তখন একটি সফল স্টক মঞ্চ কোম্পানি চালাতেন। হেপবার্নের আগ্রহে মুগ্ধ হয়ে নফ তাকে সে সময়ে চলমান দ্য জারিনা মঞ্চনাটকে অভিনয়ের সুযোগ দেন। তিনি তার ছোট এই চরিত্রের জন্য ইতিবাচক পর্যালোচনা অর্জন করেন এবং মুদ্রিত সংস্করণে তার অভিনয়কে "স্তব্ধ" করে দেওয়ার মত বলে উল্লেখ করা হয়। পরবর্তী সপ্তাহের একটি নাটকে তাকে আরেকটি চরিত্রে কাজের সুযোগ দেওয়া হয়, কিন্তু তার দ্বিতীয় কাজ কিছুটা কম সমাদৃত হয়। তার কটু কণ্ঠের জন্য তাকে সমালোচিত হতে হয়, এবং এর ফলে তিনি বাল্টিমোর ছেড়ে দিয়ে নিউ ইয়র্ক সিটিতে এক কণ্ঠ প্রশিক্ষকের কাছে পাঠ গ্রহণ করতে যান।
নফ নিউ ইয়র্কে দ্য বিগ পন্ড মঞ্চস্থ করার সিদ্ধান্ত নেন এবং পাঠরত হেপবার্নকে শ্রেষ্ঠাংশে কাজের জন্য নিয়োগ দেন। মূলত নাটকটি মঞ্চস্থ করার এক সপ্তাহ পূর্বে পূর্ব নির্বাচিত প্রধান অভিনেত্রীকে বাদ দেওয়া হয় এবং তার স্থলে হেপবার্নকে নেওয়া হয়। ফলে তিনি তার মঞ্চ কর্মজীবনের চতুর্থ সপ্তাহেই শ্রেষ্ঠাংশে কাজ করার সুযোগ পান। নাটকটির উদ্বোধনী রাতে হেপবার্ন দেরি করে আসেন, তার সংলাপ গুলিয়ে ফেলেন, লঘু পদক্ষেপ ফেলেন এবং এতো দ্রুত সংলাপ বলছিলেন যে তা বোধগম্য হচ্ছিল না। তাকে অতিসত্তর বাদ দেওয়া হয় এবং পূর্ব নির্বাচিত প্রধান অভিনেত্রীকে পুনরায় নিয়ে আসা হয়। হেপবার্ন প্রযোজক আর্থার হপকিন্সের সাথে যোগ দেন এবং দিজ ডেজ নাটকে স্কুল বালিকা চরিত্রে অভিনয় করেন। ১৯২৮ সালের ১২ই নভেম্বর কর্ট থিয়েটারে তার ব্রডওয়ে মঞ্চস্থ নাটকে অভিষেক হয়। কিন্তু নাটকটি নেতিবাচক সমালোচনা লাভ করলে আট রাত চলার পর তা বন্ধ হয়ে যায়। হপকিন্স হেপবার্নকে ফিলিপ ব্যারির হলিডে নাটকে কাজের জন্য নিয়োগ দেন। ডিসেম্বর মাসের শুরুর দিকে মাত্র দুই সপ্তাহ পর তিনি তার কলেজে পরিচিত হওয়া লুডলো ওগডেন স্মিথকে বিয়ে করার জন্য তিনি এই কাজ ছেড়ে দেন। তিনি মঞ্চে অভিনয় ছেড়ে দেওয়ার সিদ্ধান্ত নেন, কিন্তু তার কাজের মায়া ত্যাগ করতে পারেন না এবং পুনরায় হলিডে নাটকে কাজ শুরু করেন। তিনি এই নাটকে আরও ছয় মাস কাজ করেন।
থাম্ব|বাম|upright|alt=Hepburn, a young woman, dressed in a short tunic and armour, acting in a play.|দ্য ওয়ারিয়র্স হাজবেন্ড (১৯৩২) নাটকের দৃশ্যে হেপবার্ন।
১৯২৯ সালে হেপবার্ন ডেথ টেকস আ হলিডে চলচ্চিত্রে শ্রেষ্ঠাংশে অভিনয় করার জন্য থিয়েটার গিল্ডের একটি প্রস্তাব ফিরিয়ে দেন। তিনি মনে করেন তিনি এই চরিত্রের জন্য যোগ্য, তবুও তাকে বাদ দেওয়া হয়, তিনি গিল্ডের নাটকে ফিরে যান এবং খুবই অল্প পারিশ্রমিক আ মান্থ ইন দ্য কান্ট্রি নাটকে ছোট চরিত্রে অভিনয় করেন। ১৯৩০ সালের বসন্তে হেপবার্ন ম্যাসাচুসেটসের স্টকব্রিজের একটি থিয়েটার কোম্পানিতে যোগ দেন। তিনি গ্রীষ্মের মাঝামাঝি পর্যন্ত কাজ করার পর এই নাটক ছেড়ে চলে যান এবং নাট্য শিক্ষকের কাছে পাঠ গ্রহণ চালিয়ে যান। ১৯৩১ সালের শুরুর দিকে তাকে ব্রডওয়ের আর্ট অ্যান্ড মিসেস বোটল নাটকের জন্য তাকে নির্বাচিত করা হয়। কিন্তু নাট্যকার তাকে পছন্দ না করায় তাকে এই ভূমিকা থেকে বাদ দেওয়া হয়। তিনি বলেন, "তাকে দেখতে ভীত লেগেছিল, তার আচরণ প্রশ্নবিদ্ধ এবং তার কোন প্রতিভা নেই।" কিন্তু অন্য কোন অভিনেত্রীকে পাওয়া না যাওয়ায় হেপবার্নকেই আবার নিয়োগ দেওয়া হয়। নাটকটি অল্প-বিস্তর সফলতা লাভ করে।
হেপবার্ন কানেক্টিকাটের আইভরিটনে গ্রীষ্মকালীন স্টক কোম্পানিতে বেশ কয়েকটি মঞ্চনাটকে অভিনয় করেন এবং নিজেকে হিটের তালিকায় নিয়ে আসেন। ১৯৩১ সালে গ্রীষ্মে ফিলিপ ব্যারি তাকে তার নতুন নাটক দ্য অ্যানিমেল কিংডম-এ লেসলি হাওয়ার্ডের বিপরীতে অভিনয়ের জন্য বলেন। তারা নভেম্বরে মহড়া শুরু করেন। হেপবার্ন মনে করতে থাকেন এই চরিত্রটি তাকে তারকা খ্যাতি এনে দিবে, কিন্তু হাওয়ার্ড তাকে অপছন্দ করেন এবং আবার তাকে বাদ দেওয়া হয়। যখন তিনি ব্যারির কাছে জানতে চান তাকে কেন বাদ দেওয়া হল, তখন ব্যারি জানান তার কাজ খুব ভালো ছিল না। এতে হেপবার্নের কর্মজীবন অনিশ্চিত হয়ে পড়ে, কিন্তু তিনি কাজ খুঁজতে থাকেন। তিনি একটি আসন্ন মঞ্চস্থ নাটকে ছোট ভূমিকায় কাজ পান। কিন্তু যখন মহড়া শুরু হয় তাকে গ্রিক নীতিকথা অবলম্বনে প্রস্তুতকৃত এই নাটক দ্য ওয়ারিয়র্স হাসবেন্ড-এর প্রধান নারী চরিত্রের জন্য মহড়া দিতে বলা হয়।
১৯৩২-৩৪: হলিউডে সফলতা
থাম্ব|বাম|[[আ বিল অব ডিভোর্সমেন্ট (১৯৩২-এর চলচ্চিত্র)|আ বিল অব ডিভোর্সমেন্ট (১৯৩২), হেপবার্নের প্রথম চলচ্চিত্র অভিনয়।]]
হলিউড এজেন্ট লিল্যান্ড হেওয়ার্ড দ্য ওয়ারিয়র্স হাসবেন্ড নাটকে তার অভিনয় দেখেন এবং তাকে সিডনি ফেয়ারফিল্ডের আসন্ন আরকেও চলচ্চিত্র আ বিল অব ডিভোর্সমেন্ট-এর জন্য পরীক্ষা দিতে বলেন। পরিচালক জর্জ কিউকার মুগ্ধ হয়ে তাকে "অদ্ভুত প্রজাতি" বলে উল্লেখ করেন এবং বলেন, "আমি তার মতো কাউকেই চিনি না।" কিউকার তার গ্লাস তোলার আচরণটি পছন্দ করে বলেন "আমি মনে করি তিনি এই কাজের জন্য খুবই প্রতিভাবান।" তাকে এই চরিত্রের জন্য প্রস্তাব দেওয়া হলে হেপবার্ন প্রতি সপ্তাহে ১,৫০০ মার্কিন ডলার দাবী করেন, যা একজন অখ্যাত অভিনেত্রীর জন্য বড় অঙ্কের পারিশ্রমিক। কিউকার স্টুডিওকে তার দাবী মেনে নিতে বলেন এবং তারা হেপবার্নের সাথে তিন সপ্তাহের একটি চুক্তিতে আবদ্ধ হয়।  আরকেও প্রধান ডেভিড ও. সেলৎসনিক বলেন কিউকার অখ্যাত একজন অভিনেত্রীকে নিতে "ভয়ানক রকমের সুযোগ" নেন।
হেপবার্ন ১৯৩২ সালের জুলাইয়ে ২৫ বছর বয়সে ক্যালিফোর্নিয়ায় আগমন করেন। তিনি আ বিল অব ডিভোর্সমেন্ট চলচ্চিত্রে জন ব্যারিমোরের বিপরীতে অভিনয় করেন, কিন্তু তার মধ্যে কোন ভীতি ছিল না। যদিও তিনি চলচ্চিত্রে অভিনয়ের প্রকৃতির সাথে একাত্ম হতে সময় নেন, তিনি শুরু থেকেই এই শিল্পের প্রতি আগ্রহী ছিলেন। যাই হোক, চলচ্চিত্রটি সফলতা লাভ করে এবং হেপবার্ন ইতিবাচক সমালোচনা অর্জন করেন। দ্য নিউ ইয়র্ক টাইমসের মরডন্ট হল তার অভিনয়কে চমৎকার বলে উল্লেখ করে বলেন, "মিস হেপবার্নের চরিত্রায়ন পর্দায় অন্যতম সুন্দর কাজ ছিল।" ভ্যারাইটি এক পর্যালোচনায় লিখে, "ক্যাথরিন হেপবার্ন তার প্রথম চলচ্চিত্রের কাজে বিদীর্ণকারী ভাব প্রকাশ করেছেন। তার মধ্যে আবশ্যকীয় এমন কিছু রয়েছে যা তাকে আলাদা করেছে।" আ বিল অব ডিভোর্সমেন্ট চলচ্চিত্রের সফলতার পর আরকেও তার সাথে দীর্ঘ চুক্তিতে আবদ্ধ হয়। জর্জ কিউকার তার আজিবনের বন্ধু ও সহকর্মী হয়ে যান এবং তারা একত্রে দশটি চলচ্চিত্রে কাজ করেন।
হেপবার্নের দ্বিতীয় চলচ্চিত্র ছিল ক্রিস্টোফার স্ট্রং (১৯৩৩)। এটি ছিল একজন মহিলা বৈমানিক ও একজন বিবাহিত পুরুষের সাথে তার সম্পর্কের গল্প। চলচ্চিত্রটি বাণিজ্যিকভাবে সফল না হলেও হেপবার্ন ইতিবাচক সমালোচনা লাভ করেন। জার্নাল আমেরিকানে রেজিনা ক্রিউ লিখেন, "যদিও তার আচরণগুলো বিরক্ত লাগছিল, তারা মনোযোগ ধরে রেখেছিল এবং দর্শকদের মুগ্ধ করেছিল। তিনি স্বতন্ত্র, যথাযথ এবং ইতিবাচক ব্যক্তিত্ব।" হেপবার্নের তৃতীয় চলচ্চিত্র তাকে হলিউডের বড় অভিনেত্রী হিসেবে স্বীকৃতি প্রদান করে। তিনি মর্নিং গ্লোরি চলচ্চিত্রে একজন প্রতিশ্রুতিশীল অভিনেত্রী ইভা লাভলেস চরিত্রে অভিনয় করেন। চরিত্রটি প্রথম অভিনেত্রী কনস্ট্যান্স বেনেটের করার কথা ছিল। হেপবার্ন প্রযোজক পান্ড্রো এস. বারম্যানের টেবিলের উপর এই চলচ্চিত্রের পান্ডুলিপি দেখেন এবং তাকে বুঝাতে সক্ষম হন যে তিনি এই চলচ্চিত্রে অভিনয়ের জন্যই জন্মেছিলেন এবং তাকে এই চরিত্র প্রদানের জন্য পীড়াপীড়ি করেন। যাই হোক, এই চরিত্রে অভিনয়ের জন্য তিনি তার প্রথম শ্রেষ্ঠ অভিনেত্রী বিভাগে একাডেমি পুরস্কার লাভ করেন। হেপবার্ন অস্কার আয়োজনে অংশগ্রহণ না করার সিদ্ধান্ত নেন-যেমনটি তিনি তার সমস্তা কর্মজীবন জুড়েই করেছেন; তবে পুরষ্কারটি জিতে তিনি উচ্ছসিত ছিলেন। লিটল উইমেন (১৯৩৩) চলচ্চিত্রে জো চরিত্রে অভিনয় করেও তিনি সফল হন। ছবিটি হিট হয়, যা সে সময়ের চলচ্চিত্র শিল্পের অন্যতম সফল চলচ্চিত্র ছিল। হেপবার্ন ভেনিস চলচ্চিত্র উৎসবে শ্রেষ্ঠ অভিনেত্রীর পুরস্কার লাভ করেন। লিটল উইমেন হেপবার্নের অন্যতম ব্যক্তিগত প্রিয় চলচ্চিত্র ছিল এবং তিনি তার এই কাজ নিয়ে গর্ব করতেন ও পরবর্তী সময়ে বলেন, "আমি যে কাউকে এই চরিত্রে আমার মত ভাল করতে আহ্বান জানাই।"
দ্য লেক মঞ্চনাটকটি ওয়াশিংটন ডিসিতে মঞ্চস্থ হয় এবং অনেক অগ্রিম টিকেট বিক্রি হয়। হ্যারিসের নির্দেশনার দুর্বলতা হেপবার্নের আত্মবিশ্বাস কমিয়ে দেয় এবং তার অভিনয় খারাপ হতে থাকে। তা স্বত্ত্বেও হ্যারিস আরও অভিনয়ের মহড়া না করেই নিউ ইয়র্কে নাটকটি মঞ্চস্থ করেন। ১৯৩৩ সালের ২৬শে ডিসেম্বর মার্টিন বেক থিয়েটারে নাটকটি মঞ্চস্থ হয় এবং হেপবার্নের কাজ সমালোচকদের মিশ্র প্রতিক্রিয়া লাভ করে। ডরোথি পার্কার লিখেন, "তিনি তার ভাবভঙ্গির স্বরগ্রাম এ থেকে বি তে উত্থান-পতন করতে থাকেন।" দশ সপ্তাহের জন্য চুক্তিবদ্ধ হওয়ার পর তাকে বক্স অফিসে বিক্রি কমতে থাকার লজ্জা সহ্য করতে হয়। হ্যারিস এই নাটকটি নিয়ে শিকাগো যাওয়ার সিদ্ধান্ত নেন এবং তাকে বলেন যে তাকে দিয়ে তিনি কেবল টাকাই উপার্জন করতে চান। হেপবার্ন এই প্রস্তাব প্রত্যাখ্যান করেন এবং এর পরিবর্তে এই নাটকটি বন্ধের জন্য হ্যারিসকে ১৪,০০০ মার্কিন ডলার প্রদান করেন, যা ছিল তার জীবনের প্রায় পুরো সঞ্চয়।। পরবর্তীতে তিনি হ্যারিস সম্পর্কে বলেন, "নিঃসন্দেহে তিনি আমার দেখা সব থেকে দানবীয় ব্যক্তি", এবং দাবী করেন এই অভিজ্ঞতা তার নিজ কর্মজীবনের ব্যাপারে দায়িত্ব নিতে তাকে গুরুত্বপূর্ণ শিক্ষা দিয়েছিল।
১৯৩৪-৩৮: ব্যর্থতা
থাম্ব|বাম|150px|[[ম্যারি অব স্কটল্যান্ড (চলচ্চিত্র)|ম্যারি অব স্কটল্যান্ড (১৯৩৬) হেপবার্নের কয়েকটি ঠানা ব্যর্থ চলচ্চিত্রের একটি।]]